Arzubiaga

Arzubiaga Zuia-Gorbeialdea eskualdean dagoen Arratzua-Ubarrundia udalerriko herrietako bat da, Arratzu udalerri zaharrekoa.

 Geografia 
Gasteizetik 7 kilometrotara dagoen herri honek 2001ean 22 biztanle besterik ez zituen. Arabako Lautadan dago eta herriko jarduera nagusia laborantza da. 549 metroko altuera duen muino batean dago, Zadorra ibaiaren ibaiadarra den Zubiate errekaren ondoan dagoena. A-1 autobiak herria zeharkatu arren ez du irteeratik.

 Historia 
Arzubiaga leku-izena nahiko aldakaitz agertzen da dokumentazio historikoan. Lehen aldiz 1025. urteko datazioa duen Donemiliagako goldean agertzen da. Gero mendeetan zehar, Arzubiaga/Arçubiaga/Arçuuiaga ikusten da dokumentuetan, behin eta berriro.

XIX. mendean bertan Arratzuako ermandadearen biltzarrak egiten zituzten, beraz, ermandadearen de factozko hiriburua izan zen.

 Etimologia 
Patxi Salaberrik, 2015, leku-izenen hitz elkarteetan ohikoa diren hiru elementu hauek antzematen ditu: (H)ar- (< harri) + zubi + --aga atzizkia, (toponimian eta antroponimian maiz agertzen zen atzizkia). Donemiliagako goldean hasierako hasperena (h-) markatuta ez agertzea deigarri iruditzen zaio.

 Demografia 

 Garraioa 
Eskualdeko Garraioa sareak linea bat ditu herrian:

 Ondasun nabarmenak 
Ondare nagusia Jasokundearen eliza erromanikoa da, egun sasi-galdurik dagoena. Ama Birjinaren omenez, urtero abuztuaren 15ean herriko jaiak ospatzen dituzte.

 Bibliografia 
 Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

 Erreferentziak 

 Kanpo estekak 

Kategoria:Arabako herriak
Kategoria:Donemiliagako goldean aipatuak